Justin Trudeau, păcălit că vorbeşte la telefon cu Greta Thunberg. Cum a căzut în capcana rușilor.
Justin Trudeau a fost păcălit că vorbeşte la telefon cu Greta Thunberg. La celălalt capăt al firului era un cuplu vestit de farsori ruşi. Kuzneţov şi Stoliarov ar avea legături cu serviciile secrete ruseşti.
Premierul Canadei Justin Trudeau a căzut în capcana ruşilor. A fost păcălit că vorbeşte la telefon cu activista de mediu Greta Thunberg. În realitate, la celălalt capăt al firului erau doi comedianţi – Vladimir Krasnov și Alexei Stoliarov, cunoscuți drept Vovan și Lexus.Trudeau a discutat cu "falsa Greta" despre NATO, pacea mondială şi Donald Trump. "Părăsiţi NATO, renunţaţi la armele voastre", i-au spus premierului cei doi impostori. Înregistrarea audio a fost publicată pe canalul lor de YouTube."- Bună, Greta! – Bună ziua, domnule prim-ministru! Nu vă voi lua mult timp. Înţeleg că aveţi mult de lucru şi nu aveţi la dispoziţie prea mult timp pentru o tânără fată, dar să ştiţi că sunt foare îngrijorată de amplificarea actualei crize internaţionale.“Farsorii i-au mai păcălit pe Elton John, Recep Erdogan, prinţul Harry şi actualul vicepreşedinte-ales al Americii, Kamala Harris. Criticii spun că ei ar avea legături cu serviciile secrete din Rusia, acuzaţii respinse de cei doi.